Document ID: 32008D0427

KOMISSION PÄÄTÖS,
tehty 8 päivänä toukokuuta 2008,
tarttuvan vertamuodostavan kudoksen kuolion (IHN) ja/tai virusperäisen verenvuotoseptikemian (VHS) osalta hyväksyttyjen vyöhykkeiden ja kalanviljelylaitosten luetteloista tehdyn päätöksen 2002/308/EY liitteiden I ja II muuttamisesta
(tiedoksiannettu numerolla K(2008) 1719)
(ETA:n kannalta merkityksellinen teksti)
(2008/427/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1) ja erityisesti sen 5 ja 6 artiklan,
sekä katsoo seuraavaa:
(1)
Komission päätöksessä 2002/308/EY (2) vahvistetaan hyväksyttyjen vyöhykkeiden ja hyväksymättömillä vyöhykkeillä sijaitsevien hyväksyttyjen kalanviljelylaitosten luettelot eräiden kalatautien osalta.
(2)
Italia, Itävalta, Ranska, Saksa ja Slovenia ovat toimittaneet perusteet hyväksymättömällä vyöhykkeellä sijaitsevan hyväksytyn laitoksen aseman myöntämiseksi joillekin niiden alueella sijaitseville laitoksille tarttuvan vertamuodostavan kudoksen kuolion (IHN) ja virusperäisen verenvuotoseptikemian (VHS) osalta. Toimitetuista asiakirjoista käy ilmi, että kyseiset laitokset täyttävät direktiivin 91/67/ETY 6 artiklassa säädetyt vaatimukset. Sen vuoksi näille laitoksille voidaan myöntää hyväksymättömällä vyöhykkeellä sijaitsevan hyväksytyn kalanviljelylaitoksen asema, ja ne olisi lisättävä hyväksyttyjen kalanviljelylaitosten luetteloon.
(3)
Italia, Ranska, Tanska ja Yhdistynyt kuningaskunta ovat toimittaneet perusteet hyväksytyn vyöhykkeen aseman myöntämiseksi joillekin vyöhykkeilleen VHS:n ja IHN:n osalta. Toimitetuista asiakirjoista käy ilmi, että kyseiset vyöhykkeet täyttävät direktiivin 91/67/ETY 5 artiklassa säädetyt vaatimukset. Sen vuoksi näille vyöhykkeille voidaan myöntää hyväksytyn vyöhykkeen asema, ja ne olisi lisättävä hyväksyttyjen vyöhykkeiden luetteloon.
(4)
Ranska ja Suomi ovat toimittaneet perusteet hyväksytyn vyöhykkeen aseman myöntämiseksi joillekin niiden alueille VHS:n osalta. Toimitetuista asiakirjoista käy ilmi, että kyseiset alueet täyttävät direktiivin 91/67/ETY 5 artiklassa säädetyt vaatimukset.
(5)
Saksa on ilmoittanut VHS:n esiintymisestä laitoksessa, jota pidettiin aiemmin taudista vapaana. Siksi kyseinen laitos olisi poistettava päätöksen 2002/308/EY VHS-vapaita vyöhykkeitä koskevasta luettelosta.
(6)
Tanska on ilmoittanut, että tietyt VHS:n ja IHN:n osalta hyväksytyt laitokset eivät täytä VHS:stä vapaana olevalta laitokselta edellytettäviä ylläpitovaatimuksia. Kyseiset laitokset eivät sen vuoksi saisi enää esiintyä päätöksessä 2002/308/EY VHS:stä vapaina laitoksina.
(7)
Italia on ilmoittanut, että kalojen virusperäisen verenvuotoseptikemian (VHS) ja tarttuvan verta muodostavan kudoksen kuolion (IHN) osalta hyväksytyn vyöhykkeen aseman ja ei-hyväksytyillä vyöhykkeillä sijaitsevan näiden tautien osalta hyväksytyn tilan aseman saamista varten toteutettavien ohjelmien kelpuuttamisesta 28 päivänä elokuuta 2003 tehdyllä komission päätöksellä 2003/634/EY (3) hyväksytyt tietyt ohjelmat VHS- ja IHN-vapaan aseman saamiseksi ovat valmiita. Kyseiselle vyöhykkeelle voidaan myöntää hyväksytyn vyöhykkeen asema ja kyseiselle laitokselle ei-hyväksytyllä vyöhykkeellä sijaitsevan hyväksytyn laitoksen asema, ja ne olisi sen vuoksi lisättävä päätöksessä 2002/308/EY olevaan vastaavaan hyväksyttyjen vyöhykkeiden luetteloon tai ei-hyväksytyllä vyöhykkeellä sijaitsevien hyväksyttyjen laitosten luetteloon.
(8)
Päätöstä 2002/308/EY olisi sen vuoksi muutettava.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2002/308/EY seuraavasti:
1)
Korvataan liite I tämän päätöksen liitteellä I.
2)
Korvataan liite II tämän päätöksen liitteellä II.
2 artikla
Tämä päätös on osoitettu kaikille jäsenvaltioille.
Tehty Brysselissä 8 päivänä toukokuuta 2008.

Labels: 0
18
6